ตำบลพันดุง

พันดุง เป็นตำบลหนึ่งในอำเภอขามทะเลสอ จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลพันดุง ครอบคลุมพื้นที่ตำบลพันดุงทั้งตำบล

ประวัติ 
 เดิมนั้น ตำบลพันดุง เป็นส่วนหนึ่งของอำเภอโนนไทย จังหวัดนครราชสีมา 
 ปี พ.ศ. 2501 กิ่งอำเภอขามทะเลสอได้ถูกจัดตั้งขึ้นมาโดยกระทรวงมหาดไทย และมีความต้องการจะรวบรวมตำบลพันดุงไปทั้งหมด แต่กำนันตำบลพันดุงในสมัยนั้นไม่เห็นด้วย แต่ชาวบ้านบางส่วนเห็นว่า กิ่งอำเภอขามทะเลสออยู่ใกล้กว่าอำเภอโนนไทย จึงขอแยกตำบลออกมาตั้งเป็นตำบลบึงอ้อ ขึ้นต่อกิ่งอำเภอขามทะเลสอ
 ปี พ.ศ. 2509 ตำบลพันดุงย้ายมาขึ้นต่อกิ่งอำเภอขามทะเลสอ แต่มีหมู่บ้านหนองประดู่ที่ต้องการขึ้นกับอำเภอโนนไทยต่อไป จึงโอนไปอยู่ตำบลค้างพลู ทำให้ตำบลพันดุงกลายเป็นตำบลขนาดเล็กมีเพียง 4 หมู่บ้าน
 ปี พ.ศ. 2556 ยกฐานะองค์การบริหารส่วนตำบลพันดุง เป็นเทศบาลตำบลพันดุง

ที่ตั้งและอาณาเขต 
ตำบลพันดุงตั้งอยู่ห่างจากที่ว่าการอำเภอขามทะเลสอไปทางทิศตะวันออกเฉียงเหนือประมาณ 15 กิโลเมตร มีอาณาเขตติดต่อดังนี้

 ทิศเหนือ ติดต่อกับ ตำบลค้างพลู อำเภอโนนไทย จังหวัดนครราชสีมา 
 ทิศตะวันออก ติดต่อกับ ตำบลพลกรัง อำเภอเมือง จังหวัดนครราชสีมา
 ทิศใต้ ติดต่อกับ ตำบลบึงอ้อ อำเภอขามทะเลสอ จังหวัดนครราชสีมา
 ทิศตะวันตก ติดต่อกับ ตำบลหนองสรวง อำเภอขามทะเลสอ จังหวัดนครราชสีมา

หมู่บ้าน 
ตำบลพันดุงแบ่งเขตการปกครองออกเป็น 11 หมู่บ้าน ดังนี้
 หมู่ที่ 1 บ้านพันดุง
 หมู่ที่ 2 บ้านโคกแขวนใหม่
 หมู่ที่ 3 บ้านโตนด 
 หมู่ที่ 4 บ้านโคกแขวนเก่า 
 หมู่ที่ 5 บ้านหนองสะแก 
 หมู่ที่ 6 บ้านหนองหัวแหวน
 หมู่ที่ 7 บ้านพันดุงพัฒนา
 หมู่ที่ 8 บ้านโคกแขวนพัฒนา
 หมู่ที่ 9 บ้านพูนผล
 หมู่ที่ 10 บ้านศิลาทอง
 หมู่ที่ 11 บ้านหนองสะแกพัฒนา

อ้างอิง

แหล่งข้อมูลอื่น 
 เว็บไซต์เทศบาลตำบลพันดุง

พันดุง
พันดุง
พันดุง